Domkirkegaten (Bergen)

Domkirkegaten - på 1600-tallet kalt Nydam og en stund også Brogaten, et minne om den tiden da Vågen gikk helt inn til Bergen domkirke - ligger sentralt i Bergen by, like sørøst for Torget ved Vågen. Johan Sebastian Welhaven (1807–72) vokste opp i Domkirkegaten, som som i 1857 fikk navn etter den nærliggende domkirken.

En bro førte fra domkirken til Allehelgenskirken på andre siden frem til 1557, da lensherre Christoffer Valkendorf på Bergenhus ga ordre om å fylle igjen denne biten av Vågen med stein tatt nettopp fra Allehelgenskirken. Denne kirken ble gradvis revet etter reformasjonen i 1536, og steinen gjenbrukt også ved oppføringen av Christoffer Valkendorfs privatbolig. Dette bolighuset tjente senere som Bergens gamle rådhus; mens kjelleren i den nedbrutte Allehelgenskirken ble ølhall og arresthus.Dag Sletten: «Nonneseter kloster», Bergens historiske forenings skrifter, nr 113, 2018 (s. 119)

Ludvig Holberg bodde som tenåring flere år i strøket, hos sin morbror og pleiefar Peder Lem. Peder Lems hus lå ved siden av Dorothe Engelbretsdatters hus, på hjørnet av «Broen» (våre dagers Domkirkegaten) og «Marken» (våre dagers Kong Oscarsgate som videre i retning av Bryggen dengang het «Skreddergaten».)Joh. Nordahl-Olsen: Ludvig Holberg i Bergen (s. 50), John Griegs forlag, Bergen 1905 

I april 1894 åpnet Bergen posthus i et nybygg på adressen Domkirkegaten 1.

I 1952 planla Bergen kommune å ta i bruk lokaler i Domkirkegaten 4 til arkivrom. Indre sjømannsmisjon som da holdt til på adressen, advarte om at dette kunne bli for tungt for bygget, noe kommunen innså kunne bli dyrt, og bestemte seg for lokaler i Muségaten 5 i stedet.Mappe 2559/1952, A-0155 arkivet etter finansrådmannen, Bergen byarkiv 

Referanser

Kategori:Veier i Bergen